CELEX: 32006D0102
Language: hu
Date: 2006-02-07 00:00:00
Title: 2006/102/EK: A Bizottság határozata ( 2006. február 7. ) Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2006-ra nyújtandó közösségi pénzügyi hozzájárulásról  (az értesítés a C(2006) 250. számú dokumentummal történt)

16.2.2006   
            
            
               HU
            
            
               Az Európai Unió Hivatalos Lapja
            
            
               L 46/47
            
         
      A BIZOTTSÁG HATÁROZATA
   
   (2006. február 7.)
   Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2006-ra nyújtandó közösségi pénzügyi hozzájárulásról
   (az értesítés a C(2006) 250. számú dokumentummal történt)
   (Csak a francia nyelvű szöveg hiteles)
   (2006/102/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes mezőgazdasági termékek tekintetében Franciaország tengerentúli megyéinek javára egyedi intézkedések bevezetéséről és a 72/462/EGK irányelv módosításáról, valamint az 525/77/EGK és 3763/91/EGK (Poseidom) rendelet hatályon kívül helyezéséről szóló, 2001. június 28-i 1452/2001/EK tanácsi rendeletre (1), és különösen annak 20. cikke (3) bekezdésére,
   tekintettel a Franciaország által benyújtott, a francia tengerentúli megyékben a növényeket és növényi termékeket károsító szervezetek elleni védekezésre vonatkozó programra,
   mivel:
   
               (1)
            
            
               Az 1993. szeptember 30-i 93/522/EGK bizottsági határozat (2) meghatározza, hogy a növényeket vagy növényi termékeket károsító szervezetek elleni védekezésre vonatkozó programok intézkedései közül melyek jogosultak közösségi támogatásra Franciaország tengerentúli megyéiben, az Azori-szigeteken és Madeirán.
            
         
               (2)
            
            
               Franciaország tengerentúli megyéiben a termesztési feltételek különleges figyelmet tesznek szükségessé, ezen területek vonatkozásában a haszonnövények termesztésével, különösen a növényegészségüggyel kapcsolatos intézkedéseket kell elfogadni, vagy a jelenlegi intézkedéseket meg kell szigorítani. A meghozandó vagy szigorítandó intézkedések igen költségesek.
            
         
               (3)
            
            
               A közösségi pénzügyi hozzájárulás lehetőségére való tekintettel az illetékes francia hatóságok benyújtottak a Bizottsághoz egy intézkedéscsomagot, amely meghatározza az elérendő célokat, a szükséges intézkedéseket, azok időtartamát és költségét.
            
         
               (4)
            
            
               Az 1452/2001/EK rendelet 20. cikkének (4) bekezdése értelmében a közösségi pénzügyi hozzájárulás a támogatható költségek 60 %-át fedezheti, eltekintve a banánra vonatkozó védekezési intézkedésektől.
            
         
               (5)
            
            
               Az 1258/1999/EK tanácsi rendelet (3) 3. cikke (2) bekezdésének megfelelően a közösségi szabályokkal összhangban vállalt állat- és növény-egészségügyi intézkedések finanszírozása az Európai Mezőgazdasági Orientációs és Garanciaalap Garanciarészlegéből történik. Ezen intézkedések pénzügyi ellenőrzése a fenti rendelet 8. és 9. cikkének hatálya alá tartozik.
            
         
               (6)
            
            
               A Franciaország által rendelkezésre bocsátott adatoknak köszönhetően a Növény-egészségügyi Állandó Bizottság mélyrehatóan és mindenre kiterjedően megvizsgálta a helyzetet.
            
         
               (7)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A francia tengerentúli megyékben a növényeket vagy növényi termékeket károsító szervezetek elleni védekezésre vonatkozó hivatalos programot a Bizottság jóváhagyja.
   2. cikk
   A közösségi pénzügyi hozzájárulás mértéke a 93/522/EGK határozatban meghatározott támogatható intézkedések költségeinek 60 %-a, de legfeljebb 249 600 euro (áfa nélkül).
   A programot, a költségek elosztását és fedezését e határozat I. melléklete mutatja be.
   A költségek részletezése e határozat II. mellékletében található.
   3.cikk
   100 000 euro előleg kerül kifizetésre Franciaország erre vonatkozó kérelmének kézhezvételétől számított 60 napon belül.
   4. cikk
   (1)   A projekthez tartozó költségek támogatási jogosultságának időszaka 2006. január 1-jén kezdődik, és 2006. december 31-én zárul.
   (2)   Ez az időszak csak kivételes esetben hosszabbítható meg a III. melléklet I.I. pontjában említett Támogatásfelügyeleti Bizottság kifejezett írásos beleegyezése birtokában, még a feladatok elvégzése folyamán.
   5. cikk
   A közösségi pénzügyi hozzájárulás megadásának feltétele, hogy ezen intézkedésekre más közösségi támogatás sem most, sem a jövőben nem igényelhető, valamint hogy a program végrehajtása megfelel a közösségi jog vonatkozó rendelkezéseinek, ideértve a versenyre és a közbeszerzési szerződések odaítélésére vonatkozó szabályokat.
   6. cikk
   (1)   A ténylegesen felmerült kiadásokról olyan formában kell tájékoztatni a Bizottságot, mely tevékenységtípusonként vagy alprogramonként tünteti föl a költségeket, és rávilágít a pénzügyi terv és a felmerült kiadások közötti összefüggésekre. Az ilyen tájékoztatást elektronikus formában kell benyújtani.
   (2)   A 3. cikkben említett pénzügyi hozzájárulás akkor kerül kifizetésre, ha a III. melléklet I.II.4. pontja második bekezdésében említett dokumentumot 2007. március 15. előtt benyújtják.
   (3)   A Francia Köztársaság megfelelően indokolt kérelme alapján a Bizottság módosíthatja a pénzügyi tervet a közösségi hozzájárulás mértékének 15 %-áig akár egy alprogram, akár egy a teljes időszakot felölelő intézkedés vonatkozásában, amennyiben a programban tervezett összes támogatható költséget ezáltal nam haladja meg, és a program fő céljait a módosítás nem veszélyezteti.
   (4)   Az e határozat értelmében nyújtott közösségi támogatás kifizetései a Francia Köztársaság részére törénnek, és az esetlegesen fennmaradó összeget is a Francia Köztársaság fizeti vissza.
   7. cikk
   A Francia Köztársaság gondoskodik arról, hogy a Bizottsághoz eljut a III. melléklettel összhangban benyújtandó információ.
   8. cikk
   E határozat címzettje a Francia Köztársaság.
   
      Kelt Brüsszelben, 2006. február 7-én.
      
         
            a Bizottság részérol
         
         Markos KYPRIANOU
         
         
            a Bizottság tagja
         
      
   
   
      (1)  HL L 198., 2001.7.21., 11. o. A legutóbb az 1690/2004/EK rendelettel (HL L 305., 2004.10.1., 1. o.) módosított rendelet.
   
      (2)  HL L 251., 1993.10.8., 35. o. A legutóbb a 96/633/EK határozattal (HL L 283., 1996.11.5., 58. o.) módosított határozat.
   
      (3)  HL L 160., 1999.6.26., 103. o.
   
   
      I. MELLÉKLET
      2006-OS PROGRAM ÉS PÉNZÜGYI ÖSSZEFOGLALÓ
      A 2006-os program három alprogramból épül fel:
      
                  1.
               
               
                  megyeközi alprogram Martinique, Guadeloupe, Guayana és la Réunion számára, két részben:
                  
                              —
                           
                           
                              adatbázis létrehozása a francia tengerentúli megyékben jelen lévő kártevőkről
                           
                        
                              —
                           
                           
                              a citrusfélék természetes úton terjedő sporosis betegsége diagnosztizálására szolgáló módszerek kidolgozása;
                           
                        
            
                  2.
               
               
                  alprogram Martinique megye számára, két részben:
                  
                              —
                           
                           
                              növény-egészségügyi értékelés és diagnosztika a regionális laboratórium és annak mobil egysége („labo vert”) segítségével
                           
                        
                              —
                           
                           
                              integrált kártevőirtás/növényvédelem a gyümölcs- és zöldségtermelésben;
                           
                        
            
                  3.
               
               
                  alprogram Guayana megye számára:
                  
                              —
                           
                           
                              mezőgazdasági növény-egészségügyi figyelmeztető rendszer létrehozása a rizstermesztésben
                           
                        
                              —
                           
                           
                              a diagnosztikai kapacitás megerősítése a regionális laboratórium és annak mobil egysége („labo vert”) segítségével
                           
                        
            Pénzügyi táblázat 2006-RA
      
                  (Euróban)
               
            
                   
               
               
                  közösségi hozzájárulás
               
               
                  nemzeti hozzájárulás
               
               
                  támogatható költségek 2006
               
            
                  A kártevőkre vonatkozó adatbázis
               
               
                  54 000
               
               
                  36 000
               
               
                  90 000
               
            
                  A citrusfélék sporosis betegsége diagnosztizálására szolgáló módszerek
               
               
                  30 000
               
               
                  20 000
               
               
                  50 000
               
            
                  Martinique
               
               
                  57 600
               
               
                  38 400
               
               
                  96 000
               
            
                  Guyana
               
               
                  108 000
               
               
                  72 000
               
               
                  180 000
               
            
                  Összesen
               
               
                  249 600
               
               
                  166 400
               
               
                  416 000
               
            
   
      II. MELLÉKLET
      KÖLTSÉGBONTÁSI TÁBLÁZAT 2006-RA
      
                  (Euróban)
               
            
                   
               
               
                  Személyzet
               
               
                  Felszerelés
               
               
                  Fogyóeszközök
               
               
                  Egyéb költségek
               
               
                  Összesen
               
            
                  A kártevőkre vonatkozó adatbázis
               
               
                  76 000
               
               
                  6 000
               
               
                  4 000
               
               
                  4 000
               
               
                  90 000
               
            
                  A citrusfélék sporosis betegsége diagnosztizálására szolgáló módszerek
               
               
                  28 500
               
               
                  6 000
               
               
                  13 000
               
               
                  2 500
               
               
                  50 000
               
            
                  Martinique
               
               
                  76 000
               
               
                  2 500
               
               
                  7 500
               
               
                  10 000
               
               
                  96 000
               
            
                  Guyana
               
               
                  155 000
               
               
                  3 000
               
               
                  22 000
               
               
                  0
               
               
                  180 000
               
            
                  Összesen
               
               
                  335 500
               
               
                  17 500
               
               
                  46 500
               
               
                  16 500
               
               
                  416 000
               
            
   
      III. MELLÉKLET
      I.   A PROGRAM VÉGREHAJTÁSÁRA VONATKOZÓ RENDELKEZÉSEK FELÜGYELET ÉS ÉRTÉKELÉS
      I.   Támogatásfelügyeleti Bizottság
      1.   A bizottság létrehozása
      A tevékenység finanszírozásától függetlenül támogatásfelügyeleti bizottság jön létre, melynek tagjai Franciaországot és az Európai Bizottságot képviselik. Ez a bizottság rendszeresen felülvizsgálja a program végrehajtását, és szükség esetén módosításokat javasol.
      2.   Franciaországnak az e határozatról szóló értesítése időpontjától számított egy hónapon belül a bizottság megalkotja saját belső szabályzatát.
      3.   A támogatásfelügyeleti bizottság hatásköre
      A bizottság:
      
                  —
               
               
                  felel a program kitűzött céljainak elérésében megtett haladásért, hatóköre kiterjed a megítélt közösségi támogatásból finanszírozott intézkedésekre, felügyeli a vonatkozó rendelkezések betartását, ideértve a műveletek és projektek támogathatóságát is,
               
            
                  —
               
               
                  a már elfogadott és végrehajtott projektekről szóló információ alapján véleményt alkot a programban előírt kiválasztási szempontok alkalmazásáról,
               
            
                  —
               
               
                  amennyiben a rendszeresen benyújtott időközi felügyeleti és értékelési mutatók alapján késedelem állapítható meg, javaslatot tesz bármely olyan intézkedésre, amellyel felgyorsítható a program végrehajtása,
               
            
                  —
               
               
                  véleményt nyilvánít a Bizottság számára javasolt kiigazításokról,
               
            
                  —
               
               
                  véleményt nyilvánít a programban tervezett technikai segítségnyújtási projektekről,
               
            
                  —
               
               
                  véleményt nyilvánít a zárójelentésről,
               
            
                  —
               
               
                  a szóban forgó időszak alatt beszámol a Növény-egészségügyi Állandó Bizottságnak a program előmeneteléről és a felmerült kiadásokról.
               
            II.   A program végrehajtása során biztosítandó felügyelet és értékelés (folyamatos felügyelet és értékelés)
      1.   A program végrehajtásáért felelős nemzeti ügynökség felel a program folyamatos felügyeletéért és értékeléséért is.
      2.   Folyamatos felügyelet alatt a program mindenkori állapotáról beszámoló információs rendszert kell érteni. A folyamatos felügyelet kiterjed a programban említett intézkedésekre. Része olyan pénzügyi és fizikai mutatók használata, amelyek lehetővé teszik az intézkedések során felmerült kiadások és az előre meghatározott fizikai mutatók szerinti megvalósulás összevetését.
      3.   A program folyamatos értékelése szintén tartalmazza a végrehajtás számszerűsített eredményeinek elemzését operatív, jogi és eljárási megfontolások alapján. Célja biztosítani, hogy az intézkedések és a program céljai összhangban álljanak egymással.
      Végrehajtási jelentés és a program felülvizsgálata
      4.   A program elfogadásától számított egy hónapon belül Franciaország értesíti a Bizottságot a végrehajtási zárójelentés összeállításáért és benyújtásáért felelős hatóság nevéről.
      A programról szóló végrehajtási zárójelentést az illetékes hatóság legkésőbb 2007. március 15-ig eljuttatja a Bizottsághoz, és az azután mihamarabb a Növény-egészségügyi Állandó Bizottság elé kerül.
      Tartalma:
      
                  —
               
               
                  a teljes program technikai értékelése (a fizikai és számszerűsített célok elérésének sikeressége, a megtett haladás), valamint a közvetlen növény-egészségügyi és gazdasági hatás értékelése,
               
            
                  —
               
               
                  bevételi és kiadási pénzügyi kimutatás, valamint nyilatkozat Franciaország részéről arról, hogy nem kértek és nem is fognak kérni más közösségi támogatást a programban foglalt intézkedésekre.
               
            5.   A Bizottság Franciaországgal közösen független szakértőt kérhet fel, aki a folyamatos felügyelet alapján elvégzi a 3. pontban említett folyamatos értékelést. A végrehajtás során felmerült nehézségek fényében az értékelő tehet javaslatot az egyes alporogramok és/vagy intézkedések kiigazítására, a projektek kiválasztási szemponjainak módosítására stb. Az irányítás felügyelete alapján véleményt alkot a szükséges igazgatási intézkedésekről.
      II.   ÖSSZHANG A KÖZÖSSÉG POLITIKÁIVAL
      A programot a közösségi politikák összehangolásáról és az azoknak való megfelelésről szóló rendelkezésekkel összhangban kell végrehajtani. A zárójelentésben Franciaország az alábbi információkat köteles közölni:
      Környezetvédelem
      a)   Általános adatok:
      
                  —
               
               
                  az érintett régió főbb környezeti jellemzőinek és problémáinak ismertetése, egyebek mellett a jelentősebb védett területek (érzékeny területek) leírásával,
               
            
                  —
               
               
                  a programnak a tervezett befektetések mellett várható főbb kedvező és kedvezőtlen következményei a környezetre nézve,
               
            
                  —
               
               
                  a környezetre káros hatások megelőzésére, kiküszöbölésére vagy enyhítésére tervezett tevékenység leírása,
               
            
                  —
               
               
                  jelentés az illetékes környezetvédelmi hatóságokkal történt egyeztetésekről (a környezetvédelmi minisztérium vagy annak megfelelő szerv véleménye), és amennyiben történt nyilvános konzultáció, arról szóló jelentés.
               
            b)   A tervezett tevékenységek leírása
      A program azon intézkedései esetén, amelyek vélhetően jelentősen károsítják a környezetet:
      
                  —
               
               
                  a program végrehajtása során az egyedi projektek értékelésére szolgáló módszerek,
               
            
                  —
               
               
                  a végrehajtás során a környezeti hatás nyomon követésére, az eredmények értékelésére és a kedvezőtlen hatások megszüntetésére, enyhítésére vagy megelőzésére szolgáló mechanizmusok.